CELEX: 32021R1041
Language: mt
Date: 2021-04-16 00:00:00
Title: Regolament Delegat tal-Kummissjoni (UE) 2021/1041 tad-16 ta’ April 2021 li jemenda r-Regolament Delegat (UE) 2016/127 fir-rigward tar-rekwiżiti dwar il-pestiċidi fil-formula tat-trabi u fil-formula ta’ prosegwiment (Test b’rilevanza għaż-ŻEE)

25.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 225/4
               
            
         REGOLAMENT DELEGAT TAL-KUMMISSJONI (UE) 2021/1041
         tad-16 ta’ April 2021
         li jemenda r-Regolament Delegat (UE) 2016/127 fir-rigward tar-rekwiżiti dwar il-pestiċidi fil-formula tat-trabi u fil-formula ta’ prosegwiment
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (1), u b’mod partikolari l-Artikolu 11(2) tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2016/127 (2) jistabbilixxi, fost kwistjonijiet oħrajn, rekwiżiti speċifiċi dwar il-pestiċidi u r-residwi tagħhom fil-formula tat-trabi u fil-formola ta’ prosegwiment.
                  
               
                     (2)
                  
                  
                     Ir-Regolament Delegat (UE) 2016/127 jiddefinixxi r-residwu tal-pestiċidi billi juża t-terminoloġija tar-Regolament (KE) Nru 1107/2009 tal-Parlament Ewropew u tal-Kunsill (3).
                  
               
                     (3)
                  
                  
                     Madankollu, l-Artikolu 3(2)(c) tar-Regolament (KE) Nru 396/2005 tal-Parlament Ewropew u tal-Kunsill (4) jipprevedi definizzjoni aktar preċiża għar-residwi ta’ pestiċida.
                  
               
                     (4)
                  
                  
                     Għall-finijiet taċ-ċertezza u taċ-ċarezza tad-dritt, huwa meħtieġ li d-definizzjoni ta’ residwu tal-pestiċida li tinsab fir-Regolament Delegat (UE) 2016/127 tiġi allinjata mad-definizzjoni li tinsab fl-Artikolu 3(2)(c) tar-Regolament (KE) Nru 396/2005.
                  
               
                     (5)
                  
                  
                     B’kont meħud li d-definizzjonijiet tar-residwu għas-sustanzi attivi jenħtieġ li japplikaw kif definit fir-Regolament (KE) Nru 396/2005, huwa xieraq li jiġu inklużi biss il-komposti oriġinarji tas-sustanzi attivi fil-listi stabbiliti fl-Annessi IV u V tar-Regolament Delegat (UE) 2016/127, fid-dawl ta’ emendi futuri għar-Regolament (KE) Nru 396/2005.
                  
               
                     (6)
                  
                  
                     Għaldaqstant ir-Regolament Delegat (UE) 2016/127 jenħtieġ li jiġi emendat skont dan.
                  
               ADOTTAT DAN IR-REGOLAMENT:
         
            Artikolu 1
            L-Artikolu 4(1) tar-Regolament Delegat (UE) 2016/127 huwa sostitwit b’dan li ġej:
            “1. Għall-finijiet ta’ dan l-Artikolu, “residwu” tfisser ir-residwi ta’ pestiċida kif imsemmi fil-punt (c) tal-Artikolu 3(2) tar-Regolament (KE) Nru 396/2005.”
         
         
            Artikolu 2
            L-Annessi IV u V tar-Regolament Delegat (UE) 2016/127 huma emendati f’konformità mal-Anness ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-16 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 181, 29.6.2013, p. 35.
         
            (2)  Ir-Regolament Delegat tal-Kummissjoni (UE) 2016/127 tal-25 ta’ Settembru 2015 li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward ta’ rekwiżiti speċifiċi dwar il-kompożizzjoni u l-informazzjoni tal-formuli tat-trabi u tal-formuli ta’ prosegwiment u fir-rigward ta’ rekwiżiti dwar l-informazzjoni dwar it-tmigħ tat-trabi u tat-tfal żgħar (ĠU L 25, 2.2.2016, p. 1).
         
            (3)  Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1).
         
            (4)  Ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (ĠU L 70, 16.3.2005, p. 1).
      
      
         
            ANNESS
            L-Annessi IV u V tar-Regolament Delegat (UE) 2016/127 huma emendati kif ġej:
            
                        (1)
                     
                     
                        L-Anness IV huwa sostitwit b’dan li ġej:
                        
                           
                              “ANNESS IV
                              SUSTANZI ATTIVI MSEMMIJA FL-ARTIKOLU 4(3)
                              
                                          Isem kimiku tal-kompost oriġinarju tas-sustanza  (1)
                                          
                                       
                                       
                                          Livell massimu ta’ residwi (mg/kg)
                                       
                                    
                                          Kadusafos
                                       
                                       
                                          0,006
                                       
                                    
                                          Demeton-S-metil
                                          Demeton-S-methylsulfone
                                          Oxydemeton-methyl
                                       
                                       
                                          0,006
                                       
                                    
                                          Etoprofos
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        ”
                  
                        (2)
                     
                     
                        L-Anness V huwa sostitwit b’dan li ġej:
                        
                           
                              “ANNESS V
                              SUSTANZI ATTIVI MSEMMIJA FL-ARTIKOLU 4(4)
                              
                                          Isem kimiku tal-kompost oriġinarju tas-sustanza  (2)
                                          
                                       
                                    
                                          Aldrin
                                          Dieldrin
                                          Disulfoton
                                          Endrin
                                          Fensulfotijon
                                          Fentin
                                          Alossifop
                                          Heptachlor
                                          Eżaklorobenżen
                                          Nitrofen
                                          Ometoat
                                          Terbufos.
                                       
                                    
                        ”
                  
               (1)  Tapplika l-aktar definizzjoni aġġornata tar-residwu kif stabbilita fl-Annessi II, III, IV jew V rilevanti tar-Regolament (KE) Nru 396/2005 (id-definizzjoni tar-residwu hija msemmija fil-parenteżi wara l-kompost oriġinarju tas-sustanza).
            
               (2)  Tapplika l-aktar definizzjoni aġġornata tar-residwu kif stabbilita fl-Annessi II, III, IV jew V rilevanti tar-Regolament (KE) Nru 396/2005 (id-definizzjoni tar-residwu hija msemmija fil-parenteżi wara l-kompost oriġinarju tas-sustanza).